Bohyňa Tueret
**Tueret** (staroeg. t3-wr.t; ďalšie formy: **Tweret**, **Tauret**, **Tuat**, **Tuart**, **Taweret**) alebo **Toeris** / **Tueris** (starogr. Θουέρις), bola staroegyptská bohyňa, pôvodne družka démona Apopa. Jej meno značí *Tá, ktorá je veľká* a súvisí s jej neskoršou funkciou bohyne, ktorá sa odvrátila od zla a zabraňuje mu. Pôvodne však úloha Tueret súvisela so zlom, ktoré sa dialo cez deň, pretože had Apop prebýval pod obzorom a mal moc iba v ríši noci.

Ako Apopova družka bola Tueret stotožňovaná s cirkumpolárnou, severnou časťou nočnej oblohy, presnejšie so súhvezdím, ktoré približne zodpovedalo dnešnému Drakovi. Jedným z jej titulov bol preto i *Pani obzoru*. V tomto aspekte je zobrazená na strope hrobky faraóna Setiho I. V Údolí kráľov.

Tueret bola zobrazovaná ako bytosť pozostávajúca zo zvierat, ktorých sa Egypťania najviac báli. Jej telo sa z väčšej časti podobalo na hrocha, ktorého pripomínalo svojim tvarom i súhvezdie Tueret, s končatinami levice a chrbtom krokodíla. V neskoršej dobe bola namiesto s krokodílím chrbtom zobrazovaná i s malým krokodílom na chrbte, ktorý bol považovaný za boha Sobeka, jej manžela.

Tueret ako bohyňa tehotenstva a pôrodu
--------------------------------------

Už počas Starej ríše si Egypťania všimli, že samice hrocha sú menej agresívne ako samci, a začali pripisovať ich agresivitu ochrane mláďat. Z tohoto dôvodu prijala Tueret už v týchto dobách úlohu ochranného božstva tehotenstva a pôrodu. Tehotné ženy zvykli nosiť amulety s jej menom alebo v jej podobe na svoju ochranu. Tueret bývala zobrazovaná aj na nožoch z hroších zubov, ktoré boli používané pri obradoch spojených s odháňaním zlých duchov od matky a dieťaťa.

V nasledujúcich obdobiach egyptských dejín bola Tueret zobrazovaná s črtami tehotnej ženy – ovisnutými prsiami, vypuklým bruchom a dlhými, rovnými ľudskými vlasmi. V roli ochrankyne zvykla byť Tueret zobrazovaná s jednou rukou položenou na znaku *sa*, symbole ochrany, a niekedy držiac *anch*, symbol života, alebo nôž podobný tomu vyrobenému z hrošieho klu. Tituly Tueret v ochrannej funkcii boli: *Ipet* (alt. *Opet*, *Ipej* a *Apet*) a *Reret*.

Ďalšie aspkety Tueret
---------------------

|  |
| --- |
| **Tueret (*t3-wrt*) v hieroglyfoch** |
|  |

Pretože hroch bol spájaný s Nílom, Tueret prijala aj aspekt bohyne nílskych záplav a úrody. Hoci bola Tueret pôvodne jedným z domácich bôžikov a Apopova manželka, postupne začala byť vnímaná ako tá, ktorá zlému zabraňuje, než aby ho spôsobovala.

Po zmenách v egyptskom panteóne, kedy sa Sutech stal bohom zla a nahradil staršieho Apopa, z Tueret sa stala jeho konkubína (Sutech už mal za manželku bohyňu Nebtet). Podľa povestí bola Tueret pôvodne zlá bohyňa, ale napravila sa, a následne držala na uzde aj Sutecha.

V úlohe bohyňa materstva neskôr Tueret asimilovala Mut.

Iné projekty
------------

Commons
* Spolupracuj na Commons Commons ponúka multimediálne súbory na tému **Tueret**

| * z
* d
* u
Náboženstvo starovekého Egypta |
| --- |
| Mytológia | 
* Pohanstvo
* Panteizmus
* Polyteizmus
* Emanácia
* Egyptská predstava človeka
* Duat
* Numerológia

 |  |
| Bohovia | 
* Amon
* Amaunet
* Anup
* Anuket
* Apop
* Apis
* Aton
* Atum
* Bastet
* Bat
* Bes
* Štyria Horovi synovia
* Geb
* Hapi
* Hathor
* Heket
* Hor
* Eset
* Cheprer
* Chnum
* Chons
* Kuk
* Mahes
* Maat
* Mafdet
* Menhit
* Mereteseger
* Meschenet
* Moncu
* Min
* Meruer
* Mut
* Neit
* Nechbet
* Nebthet
* Nu
* Nut
* Usir
* Pachet
* Ptah
* Re
* Raharachtej
* Rešep
* Satet
* Sachmet
* Sokar
* Selket
* Sobek
* Sopdu
* Sutech
* Sešat
* Šu
* Tueret
* Tefnut
* Tatenen
* Thovt
* Usir
* Vadžet
* Vadžuer
* Vepuauet
* Veset

 |
| Literárne zdroje | 
* Amduat
* Kniha mŕtvych
* Kniha brán

 |